Oficiālais Vēstnesis L 274 , 11/10/2002 Lpp. 0036 - 0037



Komisijas Lēmums (2002. gada 10. oktobris), ar ko groza Lēmumu 2001/751/EK attiecībā uz dzīvu skrējējputnu un inkubējamo olu ievešanu no Botsvānas (izziņots ar dokumenta numuru C(2002) 3671) (Dokuments attiecas uz EEZ) (2002/789/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas reglamentē mājputnu un inkubējamo olu tirdzniecību Kopienā un to importu no trešām valstīm [1], kurā jaunākie grozījumi izdarīti ar Komisijas Direktīvu 2001/867/EK [2], un jo īpaši tās 21. panta 1. punktu un 23. panta 1. punkta b) apakšpunktu, tā kā: (1) Komisijas Lēmumā 2001/751/EK [3] ir noteikti dzīvnieku veselības nosacījumi un veterinārā sertifikācija attiecībā uz dzīvu skrējējputnu un inkubējamo olu ievešanu no trešām valstīm, tostarp šādai ievešanai piemērojamie dzīvnieku veselības pasākumi, kā arī to trešo valstu saraksti, no kurām šāda ievešana var būt atļauta. (2) 2001. gada maijā Botsvānā Komisijas veiktās pārbaudes laikā noskaidrots, ka Botsvānā ir pietiekami labi strukturēti un organizēti veterinārie dienesti attiecībā uz skrējējputnu veselības stāvokli; tomēr Botsvānas tiesību aktos nav pilnībā iekļauta putnu gripas oficiālās paziņošanas prasība. (3) Tagad Botsvānā izdarīti grozījumi tiesību aktos, lai nodrošinātu to, ka par putnu gripu tiks paziņots kompetentai iestādei. (4) Tādēļ ir lietderīgi atļaut dzīvu skrējējputnu un inkubējamo olu ievešanu no Botsvānas. (5) Tādēļ attiecīgi jāgroza Lēmums 2001/751/EK. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2001/751/EK I pielikumu aizstāj ar šā lēmuma pielikuma tekstu. 2. pants Šo lēmumu piemēro no 2002. gada 18. oktobra. 3. pants Šis lēmums ir adresēts dalībvalstīm. Briselē, 2002. gada 10. oktobrī Komisijas vārdā — Komisijas loceklis David Byrne [1] OV L 303, 31.10.1990., 6. lpp. [2] OV L 323, 7.12.2001., 29. lpp. [3] OV L 281, 25.10.2001., 24. lpp. -------------------------------------------------- PIELIKUMS " “I PIELIKUMS To trešo valstu vai trešo valstu daļu saraksts, no kurām atļauts izvest dzīvus skrējējputnus vai inkubējamās olas uz Kopienu ISO kods | Valsts | Teritorijas daļas | Vaislas skrējējputni un produktīvie skrējējputni | Skrējējputnu inkubējamās olas | Diennakti veci skrējējputni | Kaujamie skrējējputni | AU | Austrālija | | A | C | E | G | BW | Botsvāna | | B | D | F | — | BR-1 | Brazīlija | Rio Grande do Sul, Santa Catarina, Paraná, São Paulo un Mato Grosso do Sul štati | A | C | E | G | CA | Kanāda | | A | C | E | G | CH | Šveice | | A | C | E | G | CL | Čīle | | A | C | E | G | CY | Kipra | | A | C | E | G | CZ | Čehijas Republika | | A | C | E | G | HR | Horvātija | | A | C | E | G | HU | Ungārija | | A | C | E | G | IL | Izraēla | | A | C | E | — | NA | Namībija | | B | D | F | — | NZ | Jaunzēlande | | A | C | E | G | PL | Polija | | A | C | E | G | RO | Rumānija | | A | C | E | G | SI | Slovēnija | | A | C | E | G | SK | Slovākijas Republika | | A | C | E | G | TN | Tunisija | | A | C | E | — | US | Amerikas Savienotās Valstis | | A | C | E | G | ZA | Dienvidāfrika | | B | D | F | — | " --------------------------------------------------